|  |  |  |
| --- | --- | --- |
| Description: grb.TIF | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise, upravu  i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 41 83;  F: +381 21 487 46 14  Ounz@vojvodina.gov.rs | |
|  | KLASA:128-451-2468/2015-01 | DATUM: 02.09.2015. godine |

Temeljem članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje aktivnosti, programa i projekata nacionalnih vijeća nacionalnih manjina u području osnovnog i srednjeg obrazovanja („Službeni list APV“, br. 36/15), a u svezi s Pokrajinskom skupštinskom odlukom o proračunu Autonomne Pokrajine Vojvodine za 2015. godinu („Službeni list APV“, br. 53/14, 54/14 – ispr. i 29/15-rebalans), Pokrajinsko tajništvo za obrazovanje, propise, upravu i nacionalne manjine - nacionalne zajednice (u daljem tekstu: Tajništvo) raspisuje

**NATJEČAJ**

**ZA FINANCIRANJE I SUFINANCIRANJE AKTIVNOSTI, PROGRAMA I PROJEKATA NACIONALNIH VIJEĆA NACIONALNIH MANJINA U PODRUČJU OSNOVNOG I SREDNJEG OBRAZOVANJA NA TERITORIJU AUTONOMNE POKRAJINE VOJVODINE ZA 2015. GODINU**

Natječaj se raspisuje na iznos od 1.615.000,00 dinara osiguranih Pokrajinskom skupštinskom odlukom o proračunu Autonomne Pokrajine Vojvodine za 2015. godinu („Službeni list APV“, br. 53/14, 54/14 – ispr. i 29/15-rebalans) za financiranje i sufinanciranje aktivnosti, programa i projekata nacionalnih vijeća nacionalnih manjina u području razvitka i podizanja kvalitete osnovnog i srednjeg obrazovanja na jezicima/govoru nacionalnih manjina – nacionalnih zajednica u Autonomnoj Pokrajini Vojvodini za 2015. godinu. Sredstva su opredjeljena :

* za osnovno obrazovanje 950.000,00 dinara i
* za srednje obrazovanje 665.000,00 dinara.

Realiziranje financijskih obveza vršit će se sukladno likvidnim mogućnostima proračuna Autonomne Pokrajine Vojvodine za 2015. godinu.

**UVJETI NATJEČAJA**

*1. Podnositelji zahtjeva*

Korisnici koji imaju pravo sudjelovati u raspodjeli sredstava su registrirana nacionalna vijeća nacionalnih manjina sa sjedištem na teritoriju AP Vojvodine.

*2. Kriteriji raspodjele sredstava*

Kriteriji raspodjele sredstava po Pravilniku o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje aktivnosti, programa i projekata nacionalnih vijeća nacionalnih manjina u području osnovnog i srednjeg obrazovanja su:

* da li se jezik/govor nacionalne manjine – nacionalne zajednice koju nacionalno vijeće predstavlja nalazi u službenoj uporabi na teritoriju AP Vojvodine, odnosno da li se na tom jeziku/govoru realizira obrazovno-odgojni rad u osnovnim i srednjim školama;
* značaj aktivnosti, programa i projekta za razvitak i podizanje kvalitete osnovnog i srednjeg obrazovanja na teritoriju AP Vojvodine na jezicima/govoru nacionalnih manjina – nacionalnih zajednica;
* vrsta i visina troškova koji su potrebni za obrazovno-odgojne aktivnosti, programe ili projekte koji se realiziraju tijekom tekuće proračunske godine;
* da li se aktivnost, program ili projekt može pretežito realizirati u tekućoj proračunskoj godini.

**NAČIN PODNOŠENJA ZAHTJEVA**

Zahtjevi za dodjelu sredstava podnose se na jedinstvenom natječajnom obrascu Tajništva. Kompletna natječajna dokumentacija može se preuzeti od **02. rujna 2015. godine** na web adresi Tajništva [**www.puma.vojvodina.gov.rs**](http://www.puma.vojvodina.gov.rs)

Zahtjevi se dostavljaju putem pošte na adresu: Pokrajinsko tajništvo za obrazovanje, propise, upravu i nacionalne manjine - nacionalne zajednice s naznakom ''Za natječaj – za financiranje i sufinanciranje aktivnosti i programa nacionalnih vijeća nacionalnih manjina'', Bulevar Mihajla Pupina 16, 21000 Novi Sad ili se podnose osobno, predajom na pisarnici pokrajinskih tijela uprave u Novom Sadu (u prizemlju zgrade Pokrajinske vlade).

Uz prijavu na natječaj, podnosi se sljedeća obvezna dokumentacija:

* pojedinačno izvješće o pripremi testova za svakog autora i
* zbirno izvješće na razini nacionalnog vijeća, posebno za osnovne i posebno za srednje škole.

**Rok za podnošenje prijava na Natječaj je 16. rujna 2015. godine.**

Tajništvo zadržava pravo da od podnositelja zahtjeva, po potrebi, zatraži dodatnu dokumentaciju i informacije, odnosno da za dodjelu sredstava odredi ispunjenje potrebnih uvjeta.

**Nepravodobne ili nepotpune prijave neće biti razmatrane.**

Rezultati Natječaja će biti objavljeni na internet prezentaciji Tajništva.

**Zainteresirane osobe dodatne informacije u svezi s realiziranjem Natječaja mogu dobiti u Tajništvu na telefon 021/487-41 83.**

Pokrajinski tajnik

Mihály Nyilas